
Sapta 1




4-pela Samting Bilong Spirit Long Mekim



"Saposman i kam long mi, tasol em i no birua long papa na mama na meri na ol pikinini na brata na susa bilong em, na long laip bilong em yet tu, orait em i no inap i stap disaipel bilong mi."

Luk 14:26

Long bihainim Jisas em i no isi. Long stap wantaim Jisas em i no isi. Yu no ken harim tok bilong ol arapela man husait i autim giaman tok bilong bikpela. Pasin Kraisen em i olsem yu bihainim Krais na kamap olsem em yet!

Long ol samting Jisas em i toktok long bai yu ken kamap disaipol bilong em, em i luk olsem ol man i no laik long bihainim em. Em i givim tok lukaut long ol arapela manmeri long ol hevi we bai i ken kamap long ol.

Jisas Em i Givim Tok Lukaut Long Yumi 

Em i tok, "Sapos yu kam long mi yu mas lusim ol papa na mama, femili na stap long yu yet" (Luk14:26).

Em i tokim olgeta rits man olsem sapos yupela i laik bihainim mi. "Ok yupela I mas lusim olgeta samting bilong yupela na ken bihainim mi"(Matyu 19:21).

Na tu em i tok, "Sapos yupela i laik bihainim mi bai yupela i nogat ples bilong silip bilong wanem mi i nogat ples bilong silip I no wankain olsem pisin na fox ol i gat ples bilong silip"(Luk 9:58).

Em i tok, "yu bai i nonap long tok gutbai long ol femili tru bilong yu sapos yu laikim yru long bihainim mi" (Luk 9:61).

Em i tokim ol arapela manmeri husait papa na mama bilong ol i bin dai pinis, "Yu bai i nonap long stap insait long matmat bilong mama na papa bilong yupela sapos yu i laikim tru long kamap disaipol bilong mi" (Luk 9:59).

Jisas Em i No Save Putim Leval Bilong Arapela Man Tamblo

Jisas em i no save mekim samting isi long ol arapela manmeri. Em i no putim maket bilong ol arapela manmeri tamblo. Em i no save helpim wanpela man tasol. Em i save laikim Em i save laikim yumi long kam long em na em bai i givim gutpela long yumi. Blut bilong Jisas em i sevum yumi long long dispela na yumi long kam long em na em bai i givim gutpela long yumi. Blut bilong Jisas em i sevum yumi long long dispela na yumi ken save long God na yumi ken go long ples heven!

Dispela ol lukaut tok bilong Jisas Krais em i no inapim planti milion manmeri husait i luksave long gutpela laikim bilong em. Ol planti milion manmeri ol i laikim Jisas Krais tasol em i mekim hatpela rot long bai yu i ken bihainim em.

Olsem wanem, bai yu luksave long God na pikinini bilong em Jisas Krais em bai inap long baim dispela hevi insait long laip bilong lsem wanem, bai yu luksave long God na pikinini bilong em Jisas Krais em bai inap long baim dispela hevi insait long laip bilong yumi.

Noken harim tok bilong ol man husait em i toktok long taim yu bihainim Jisas bai yu ken kisim blesing na gutpela sindaun. Dispela em i no Kraisen laip. Kraisen laip em i olsem bai yu lusim olgeta samting bilong yu na bai yu ken dai tu long nem bilong God. 

Ol Kraisen bai i karim bikpela hevi na lukim hatpela laip long ol bai i ken stap insait dispela ol 4-pela grup: lusim ol samting, ofa, safa na dai.

Dispela ol 4-pela samting ol i mekim long yumi ol Kraisen manmeri long bai yumi ken bungim dispela ol samting. Husait i bihainim tru Jisas bai i no inap long aburusim dispela 4-pela samting.

Noken harim tok bilong ol arapela man husait i tokim yu long bai yu i no inap long bungim dispela ol samting. Em bai i kamap samting nating long yau bilong yu… Insait long narapela hap, wantaim kainkain nem, yu bai i luksave long dispela diwai kros we Jisas Krais i bin karim long en sapos yu tru disaipol bilong em.

Long ol 4-pela samting bai yumi ken makim long en long Kraisen laip bilong yumi em lusim ol samting, ofa, safa na dai bilong wanem long bilip bilong yumi, ol singaut bilong yumi na ol wokabaut bilong yumi insait long spirit. 

Dispela buk em i laik soim yumi hau long makim ol trupela samting. Em i no nogut olsem yu tingim na em bai i kamap olsem blesing long bihain taim. Yu mas luksave long ol tok aninit em i tokim yumi klia long hau long makim ol samting bilong spirit long yumi olgeta.

1. Long makim bilong yu "long lus na lusim"

Longwanem, sapos wanpela man i laik holimpas laip bilong em yet, laip bilong en bai i lus. Tasol sapos wanpela man i ting long mi na i lusim laip bilong en, em bai i kisim laip bilong en.

Matyu 16:25

Mitok pinis, sapos mi bihainim rot bilong dispela ol samting bilong bodi, orait mi bai winim tru ol arapela man. Tasol mi lukim olgeta dispela samting i olsem samting nating, na mi bihainim rot bilong Krais. Mino tok long ol dispela samting bilong ol Juda tasol. Nogat. Mi save long Krais Jisas, em i Bikpela bilong mi, na mi lukim dispela save tasol em i samting tru, na olgeta gutpela samting bilong dispela graun ol i olsem pipia nating. Mi laik bihainim Krais tasol, na mi lusim pinis olgeta arapela samting, bai mi ken holimpas Krais

Filipai 3:7-8

Bikos long Krais tasol na bai yu luksave long rot bilong " lus na lusim". Dispela em i planti samting long ol arapela manmeri husait i gat tingting long lukautim.

   a.  Lus em i minim olsem bai yu kam sot long ol arapela samting. Ol samting taim yu lusim em bai yu hat long kisim bek.

	b.	Lus em i minim olsem bai yu safa long ol sampela samting we yu bin lusim long en. 

	c.	Lus em i minim olsem bai yu i no inap long lukautim sampela samting insait long laip bilong yu.

	d.	Lus em i minim olsem bai yu les na dispela samting em bai i pinis.

2.	Long makim bilong yu long safa

Long Krais tasol na bai yu luksave long rot bilong "safa". Dispela em i minim planti samting long ol arapela man long ol ken painim aut wanem samting em i safa. Noken harim tok bilong ol arapela manmeri husait i no safa insait long wokabaut bilong bilip Insait long laip bilong ol. Olgeta bbikpela bilip man ol i bin safa bilong wanem ol i save bilip insait long God.

	a.	Safa em i minim olsem bai yu kisim pen, bai yu lus, bai yu kisim bagarap o samting yu i no laikim long en em i kamap insait long laip bilong yu.

	b.	Safa em i minim olsem bai yu painim hat tru na kisim ol sik insait long bodi bilong yu.	

	c.	Safa em i minim olsem bai yu mis aut long ol sampela samting na i no inap long lukautim yu yet long ol hevi.

	d.	Safa em i minim olsem bai yu kisim bagarap, pen na kainkain hevi bai yu bungim.

Harim.God i mekim gut pinis long yupela na em i larim yupela i mekim wok bilong Krais. Em i no larim yupela i bilip tasol long Krais. Nogat. Em i larim yupela i karim pen tu long nem bilong em. Bipoyupela i lukim mi i pait long dispela pait mi stap long en, na nau yupela i harim tok long mi pait yet. Orait yupela i karim pen, long wanem, yupela i stap poroman wantaim mi long dispela pait.

Filipai 1:29-30

Mipela i bin salim Timoti, brata bilong mipela na ol wok man bilong God long autim gospolbilong Krais, long strongim na givim gutpela tingting insait long bilip bilong mipela, olsem na nogat wanpela man bai i ken surukim yu, yumi gat srong long bai yumi ken aburusim dispela. Mipela stap wantaim yu, mipela toktok hat long yumi ken safa, tok em i kam pinis long kliarim yumi.namitupela i salim Timoti i kam long yupela. Timoti em brata bilong yumi na em wokman bilong God bilong autim gutnius bilong Krais. Mitupela i salim em i go bilong strongim yupela na helpim yupela long bilip bilong yupela, nogutdispela hevi na pen yupela i karim i mekim sampela bilong yupela i tingting planti. Yupela yet i save, God i bin makim yumi bilong karim ol dispela kain hevi.Taim mipela i stap yet wantaim yupela mipela i bin tokim yupela olsem, ol kain kain hevi bai i kamap long yumi. Na yupela i save gut olsem, dispela taim nogut i kamap pinis. Long dispela as tasol na mi no inap wet moa. Olsem na mi salim Timoti i kam long yupela, bai mi ken save long bilip bilong yupela. Mi ting, nogut man bilong traim bilip bilong yupela em i grisim yupela pinis, na wok bilong mipela em i lus nating.

1 Tesalonaika 3:2-5 (NASB)



Natupela i strongim bel bilong ol disaipel. Tupela i tok strong long ol olsem, "Yupela i mas i stap strong long bilip. Yumi laik i go insait long kingdom bilong God, tasol pastaim yumi mas wokabaut long rot i gat planti hevi i stap long en."

Aposol 14:22

3.	Long makim bilong yu long ofa

Long Krais tasol na bai yu luksave long rot bilong " ofa ". dispela em i minim planti samting long ol arapela man ol i ken painim aut wanem em i ofa. Plis noken harim tok bilong ol arapela Kraisen autim tok bilong sakrifai. Saktifais em i hap wok bilong sios bilong mipela. 

	a.	Ofa em i minim olsem yu bai i givim yu yet long God olsem ofa lotium em.

	b.	Ofa em i minim olsem yu givim yu yet olsem silva na gold i go long God long bai yumi ken inap long kisim samting bilong antap.

	c.	Ofa em yumi tok yes pinis long kisim samting bilong antap tasol yumi mas kisim was long wanem i gat birua bilong em i stap.

	d.	Sapos yu i no bihainim rot bilong ofa, bai yu i no inap long kisim wanem samting yu laikim long en.

Ol brata, mi tingting long bikpela marimari bilong God na mi tokaut strong long yupela olsem. Yupela i mas givim bodi bilong yupela long God olsem OFA. Na taim yupela i stap laip bai yupela i stap ol manmeri bilong God stret na bai yupela i mekim ol pasin God i laikim. Yupela i mekim olsem na yupela i ken lotu tru long God.

Rom 12:1

Olsemna oltaim yumi mas givim biknem long God long nem bilong Jisas, na dispela pasin i mas i stap olsem ofa yumi save givim long God. Yes, oltaim maus bilong yumi i mas litimapim nem bilong en

Hibru 13:15

4.	Long makim bilong yu long dai

Long Krais tasol na bai yu save long rot bilong "dai". Em i minim planti samting long sampela manmeri long rot bilong dai. Dispela kain tasol na Jisas i tokim yumi long karim diwai kros bilong mipela na bihainim em.

	a.	Long dai em i minim olsem samting em i pinis olgeta.

	b.	Long dai em i minim olsem bai yu lusim ol strong bilong yu long mekim sampela samting.

	c.	Long dai em i minim olsem yu bai I nogat strong na bai yu pinis olgeta.

	d.	LOng dai em i minim olsem ai bilong yu em i pas na yu i no moa pulim win gen.

Naem i tokim olgeta manmeri olsem, "Sapos wanpela man i laik bihainim mi, orait em i mas daunim laik bilong em yet, na em i mas karim diwai KROS bilong en long olgeta de, na em i mas bihainim mi."

Luk 9:23

nami kisim nupela laip. Tasol dispela laip em i no laip bilong mi yet. Nogat. Krais em i stap laip insait long mi. Na nau olgeta pasin na wok mi mekim long dispela graun, em mi mekim long rot bilong bilip. Mi bilip long Pikinini Bilong God em i bin laikim mi tru na em i lusim laip bilong em yet bilong helpim mi.

Galesia 2:20

Ol brata, mi tok tru tumas, olgeta de mi pilim olsem MI DAI PINIS. Yumi olgeta i stap long Krais Jisas na mi save amamas tru long yupela, olsem na mi no haitim dispela tok long yupela.

1 Korin 15:31



Hap 1




LUSIM





Sapta 2




Hau Bai Yu Bungim Hevi na Bagarap Insait Long Krais



Mi no tok long ol dispela samting bilong ol Juda tasol. Nogat. Mi save long Krais Jisas, em i Bikpela bilong mi, na mi lukim dispela save tasol em i samting tru, na olgeta gutpela samting bilong dispela graun ol i olsem pipia nating. Mi laik bihainim Krais tasol, na mi lusim pinis olgeta arapela samting, bai mi ken holimpas Krais

Filipai 3:8

Yu mas laikim long lusim olgeta samting bilong yu long Jisas Krais wankain olsem Pol i bin mekim long en. Pol i bin safa taim em i bin lusim olgeta samting bilong em. Taim yu i no lusim olgeta samting bilong yu bai yu i nonap long kisim gutpela samting. Ol 12-pela disaipol bilong Jisas ol i bin lusim olgeta samting bilong ol long wanem ol i bihainim Jisas. Ol i bin lusim olgeta samting! Ol i bin lusim gutpela wok bilong ol, femili bilong ol na ol poro bilong ol na ol i bihainim Jisas. Dispela em i Dispela ol samting i bin lus insait long laip bilong ol. Yu i nonap long bihainim Jisas anles yu lusim olgeta samting bilong yu.

Na Pita i mekim wanpela tok long Jisas olsem, "Lukim. MIPELA I BIN LUSIM OLGETA SAMTING na i bihainim yu."

Mak 10:28

Ministri bilong yu bai i nonap long kamap gutpela bilong wanem yu gat planti samting i stap wantaim yu. Sapos yu karim planti samting na ran, bai i nonap long ran, na bai yu sot win namel long rot. God em i laikim yumi long lusim olgeta samting bilong yumi na bihainim em. Yumi ken lusim ol sipsip, ol poro man, gutpela wok bilong mipela na bihainim Jisas. 

Yu Mas Givim Mani Bilong Yu Long Ol Arapela Manmeri

Long go insait long ministri yumi mas givim aut ol mani bilong yupela long ol arapela manmeri. Yu mas i lusim mani bilong yupela na yupela mas i go insait long ministri. Ol planti pasta ol i no save tingim olsem ol tu mas putim mani bilong ol i go long ministrti. Olgeta pasta mas givim mani bilong ol i go long ministri. Yes, yu mas mekim olsem na bai yu go lukim ples heven. Mani bilong bai i nonap karim yu i go long ples heven.

Em i gutpela samting tru olsem yu mas givim olgeta samting bilong yu i go long sios. Sapos yu i no mekim dispela bai yu lusim ol blesing yu gat long en. Yu bai i no gat samting bikos wanem samting yu gat long en em bilong sios?

Yu Mas Lusim Gutpela Sindaun Bilong Yu

Sapos yu nogat ofa na givim taim bilong yu long Bikpela, yu nogat trupela kaikai i kamap insait long yu. Planti ol man bilong autim tok ol i save givim planti taim bilong ol long sampela samting bilong dispela graun tasol long Bikpela ol i no save mekim olsem. Igat taim bilong lukim TV, raun nating wantaim ol poro man, kompita, bisnes na sampela ol pilai tasol i nogat taim bilong ol felosip wantaim Bikpela. MInistri bilong yu em bai i givim gutpela piksa long taim bilong yu wantaim Bikpela.  

Igat ol planti samting insait long ministri, wanem em bai i ken rausim gutpela sindaun bilong yu. Sapos yu i no redim yu yet long ofa liklik samting insait long laip bilong yu, yu bai i nonap kisim planti gutpela samting insait long ministri.

Yu laik stap yet long kisim gutpela sindaun insait long dispela graun em bai mekim yu I hat tru long go yet insait long ministri. Yu mas "putim laikim bilong yu antap long ol samting antap, i no long ol samting bilong graun" (Kolosi 3:2). Taim yu putim bel bilong yu long ol samting bilong antap, yu bai i nonap wari long ol samting bilong graun.

Wanpela nait, mi sanap arere long Pasifik Osen long narapela kantri. Long frant bilong mi, mi lukim sampela expensiv bout bilong ol miliona. Mi tanim i go long ol Kraisen husait i wakabaut wantaim mi, "Mi laik kisim bout bilong mi long heven." Wanpela bilong ol i lap na tok, "O no, mi tu mi laik bilong mi long heven." Dispela liklik stori i soim tupela skul bilong tingting insait long Kraisendom tude. Planti Kraisen i laik kisim gutpela sindaun bilong ol long hia, na sampela laik kisim long Heven.  

Mi i no inap long draivim ka we mi ino laik long draiv. I tru tumas, mi no bin draivim ka we mi laik tru long draiv long en. Mi save long wanem ol ka em ol naispela tru na i gutpela tru, tasol mi mas mekim mi inap long mekim insait long ministri.

Tasol mi yet mi no save mekim dispela pasin Bikpela i tok long mi inap long mekim. Na nau tu mi no raitim dispela tok bilong kisim wanpela samting long yupela. Nogat tru. Mobeta mi dai pastaim. Mi save amamas long dispela pasin mi mekim. Olsem na mi no laik bai wanpela man i pinisim dispela pasin bilong mi, em mi save amamas long en.

1 Korin 9:15

Mi save stap long naispela haus o naispela hap long siti bilong mi. Mi no save wanem ol dispela "naispela hap" na "ol naispela haus" i stap. Mi save olsem igat planti naispela hap den hap mi stap long en. Mi luksave olsem sios bilong mi inap long givim ol dispela samting long mi. 

Tasol mi inap tru long wanem samting Bikpela i givim long mi. I tru tumas, mi kisim nambawan blesing. Mi no traim long joinim ol hevi long kirapim ol manmeri long wanem samting mi gat na long wanem hap mi stap. Mi laik tumas long kisim naispela hap insait long Heven.

Yu mas lusim Famili bilong yu

Famili bilong yu bai mekim planti ofa bikos long ministri. Yu bai lusim taim na hamamas bilong yu wantaim famili bilong yu olsem na yu bai mekim wok bilong God. Insai long Luk 14, wanpela yangpela man i les long go long dina bilong wanem, em i "maritim wanpela meri."

Nanarapela i tok, 'Nau tasol mi marit. Olsem na mi no inap i kam.'

Luk 14:20

Planti lain ol i no inapim wil bilong God bilong wanem, ol i laik hamamasim ol meri bilong ol. Baibel i lainim yumi long lavim ol meri bilong yumi. Tasol God i lainim yumi long lavim God pastaim.

Saposman i kam long mi, tasol em i no birua long papa na mama na meri na ol pikinini na brata na susa bilong em, na long laip bilong em yet tu, orait em i no inap i stap disaipol bilong mi.

Luk 14:26 

Jisas i toktok long birua wantaim mama, papa, meri bilong yu, pikinini bilong yu brata bilong yu, sista biong yu na laip bilong yu bai i mas i gat lukaut. Sapos yu bai mekim dispela save long lukautim, hau mas moa yu bai mekim olsem Kraisen lida?

Yu Mas Lusim Gutpela Lukaut Na Was

Jisas i ofaim seifti bilong Heven long stap namel long wanpela grup bilong ol sin lain, daunim na ol evul lain. Yumi mas bihainim laip bilong Em sapos yumi laik karim kaikai.

Long wokabaut wantaim Bikpela bai i ken lidim yumi go insait long planti bagarap. Olgeta wokabaut bilong yu bai i gat bagarap na hevi namel long rot. Sapos

Stap insait long pul-taim ministri i min olsem yu mas ofaim sikiriti bilong yu. Em i moa seif long wok wantaim Barclay Benk na wok wantaim Pentecostal sios we wanpela 28pela krismas pasta i lukautim.

Wanpela taim ol i bin askim mi long minista long Kolumbia. Dispela taim mi bin tingting planting weda mi bai go o nogut. Bihain mi askim wanpela pasta long Amerika olsem em i seif long go o nogut. Em i tokim mi em bai painim aut na ringim mi bihain.

Sampela taim bihain em i tokim mi, "Brata em i wanpela denjares ples. Mi no ting yu bai go long dispela kain hap." 

En i tok, "Mi toktok long wanpela Katolik nan na em i tokim yu noken go long dispela kain ples. Em i stori long wanpela Katolik bisop husait ol i kilim em taim em i wok long mass."

"Sapos yu laikim moa long go long hap!" Mi tokim yu gen.

"Yes," em i bekim. "Em i denjeres stret."

Bihain mi gat sampela moa infomeisin. Ol i stori gen long wanpela pasta husait i bin sutim taim em i laik go insait long ka bihain long sios sevis. Em i kamap moa klia olsem ol pasta long hap ol i save lukluk long ol. Mi tingting gen long wanpela pasta husait i klostu long dai taim ol i sutim em long rot long Bogota.

Long dispela as tasol, mi tok mi ino inap long putim lek bilong mi long Kolombia.

Bihain mi flai i go daun long narapela kantri insait long South Amerika, mi kisim wanpela driman we Bikpela i toktok mi. Em i krosim mi stret na tokim mi olsem em i sem long mi bilong wanem, mi traim long banisim mi yet. Em i wok long tokim mi olsem sapos Em i rausim banisim bilong Em long mi long 5pela minit, mi bai lus hariap stret. Taim mi kirap, mi poret nogut tru na tingting long go long Kolombia. Dispela taim mi no nidim stori gen long go long Kolombia. 

Dia fren, mi no inap long stori long bikpela pawa bilong God we em i kamap long ol dispela bung insait long Kolombia. Mi lukim ol traipela mirakol insait long laip bilong mi, wanpela bilong ol em wanpela dai man i kirap gen. 

Sapos yu i no redi long lusim sikiriti bilong yu, yu bai i no inap kisim sikiriti bilong God.

Mi bin invaitim wanpela wok man bilong God husait em i bin stap long wanpela rits kantri insait long graun long autim tok insait long Gahana, West Afrika. Namba wan askim bilong em, "em i sef o nogat?" "Mi bai i kam sapos em sef na igat sampela kain tok lukaut bilong helt bilong mi, lukaut na kisim was".

"Wow," mi tingim long long mi yet. "Em i hat tru long wok wantaim ol manmeri husait ol i save laikim ol yet insait long dispela graun moa long ol arapela samting?"



Sapta 3




Long Pasin bilong lus



Long wanem, sapos wanpela man i laik holimpas laip bilong em yet, laip bilong en bai i lus. Tasol sapos wanpela man i ting long mi na i lusim laip bilong en, em bai i kisim laip bilong en.

 Matyu 16:25

Wanpela man husait i karim diwai kros bai i ken lusim sampela samting insait long laip bilong ol. Insait long dispela hap, "Sapos arapela man" em i minim olsem husait bai i ken karim diwai kros. Long pasin bilong stap yu yet em i wanpela samting bilong trupela Gospol. Mi i no save long ol strongpela toktok bilong Bikpela bilong yumi. Insait long dispela Skripta, em i painim aut long ol man husait i nonap long kamap disaipol bilong em. Dispela pasin bilong karim diwai kros em i kliarim yumi long drowim wapela lain namel long ol man husait i ken mekim na husait i nonap long mekim tru.

Long ol manmeri husait i no save bihainim laik bilong God na bihainim tingting bilong ol yet na ol i lusim sampela ol samting insait long laip bilong ol. Ol diwai kros bilong karim i stap long wanem hap?

Ol diwai kros ol i save karim i go insait long ples maket, ples bilong kaikai, ples bilong pati, o ples bilong maret?

Mi bin save long Bikpela taim mi gat 15-pela krismas, mi bin karim diwai kros bilong mi, mi lusim pasin bilong dispela graun na bihainim Bikpela. Ino long mekim dispela, long kristen laip bilong mi bin save gut tru wanem samting em i nogut na gutpela. Ol poro, Kristen laip em i no isi.

Lusim Samting Bilong Musik

Insait long niupela taim bilong mi wantaim Kristen laip bilong mi, mi lainim long tok nogat long ol sampela samting we sampela manmeri i save tok yes long en. Wanpela namba wan samting mi bin dinaim mi yet olsem mi i no Kristen musik man. Mi save laikim musik bilong Lionel Richie, Michael Jackson, Bee Gee na ABBA. Wanpela ki Skripta em i bin lukautim mi insait long dispela ol de em i 1 Korin 10:23: " Olgeta samting em i lo i no gat wanpela samting em bai i helpim mipela."

"Olgetasamting i orait long yumi mekim," tasol i no olgeta samting i save helpim yumi long i stap gut. "Olgeta samting i orait long yumi mekim," tasol i no olgeta samting i save mekim yumi i kamap strongpela Kristen.




1 Korin 10:23

Mi save laikim tru na mi stil laikim musik, tasol i nogat rot long bai mi kontiniu long wokabaut bilong wantaim Krais na harim dispela kain ol musik. Em bai i naispela long yau, em i no samting bilong helpim spirt. Igat ol planti Kristen husait i no save wokim gut bilong wanem ol i no redi long lusim sampela samting bilong dispela graun.

Long Aburusim Ol Ples We Yu Laik Long Go Long En

Igat ol ples mi save go tasol mi save les gen long go sapos mi kontiniu long wokabaut wantaim Bikpela. Ol poro, yu bai i nonap long go bek long dispela sem olpela ples gen. Yu mas dinaim yu yet long go long dispela olpela ples,yu bai i nonap long kamap wanpela Kristen. Mi save pilai gambol olgeta Satade. Mi save laikim hos res na mi save gut tru long pilai. Taim mi win mi save hamamas tru. 

Long Lusim Ol Poro Biong yu

Sapos yu i no redi long lusim sampela ol poro, yu bai i nonap long bungim ol poro na ol femili we God em i laik givim long yu. Taim mi raitim dispela buk, mi luksave tru long kamap Kristen long lusim sampela ol poro long go insait long niupela ples na ol niupela ol poro.

Yu yu i no lusim olpela grup yu bai lusim salvesen bilong yu.

Mi gat planti ol poro bipo mi kisim laip. Taim mi kisim laip, mi luksave olsem ol poro ol i nogat bilip insait long ol dipela bai i nonap long helpim Kristen Laip bilong mi. Long wanwan bilong ol, mi bin lusim olgeta ol poro bilong mi. Mi bin lusim olgeta ol poro bilong mi we we mi bin poroman wantaim ol bipo.

Lusim Wanem Wok Yu Gat Long En.

Igat taim bai yu lusim wok bilong yu na bai yu wokim wok bilong Bikpela.

Mi tingim wanpela brata husait mi bin kisim em i go long Bikpela. Mi lukim em mekim beten bilong ol sin man. Sampela de bihain mi beten long em long kisim Holi Spirit baptisim. Mi bin putim han bilong mi antap long en, mi lukkim em i bin kisim Holi Gos baptisim na mi lukim em i bin toktok long tans. Mi bin helpim em long Kristen laip wokabaut bilong em. 

Mi tokim em, "Yu nas senisinm laip bilong yu. Yu mas tok 'nogat' long olpela samting, olpela manmeri na olpela ples insait long laip bilong yu." Wanpela de, mi lukim olsem dispela brata em i no moa kam long sios gen.

Mi askim em, "Wanem samting em i kamap long yu?"

Em i tokim mi, "Mi gat niupela wok insait long wanpela Hotel."

Em i kontiniu, "Mipela i save wok insait long nait long ol wiken."

Na mi tokim em, "Wanem wok yu save wokim insait long Hotel?"

Em i toktok isi tru long mi, na mi tokim em stret long em olsem igat ol off de long olgeta wok. Olgeta nait, em i wok long smok, drin bia na pas wantaim ol sin manmeri, ol i save dans long Hotel olgeta laip bilong ol i go insait long Hel.

Dispela em i no gutpela pasin bilong ol Kristen. Em i pasim taim, bihain long poroman bilong mi bin lusim lotu. Long narapela taim mi bin lukim em, em i go insait long pasin bilong dispela graun na em save kisim ol drag. Sapos yu i no redi long lusim sampela ol wok, yu bai i nonap long kisim wanem samting Krais em i putim long laip bilong yu.

Lusim Ol Bisnes Bilong Yu

Ol Kristen tude ol i no redi long lusim sampela samting. Sampela ol meri ol i no redi long lusim ol poroman bilong ol we ol i nogat bilip insait long ol. Ol i save tok, "Yu ken rausim haus, wok, kar bilong mi, tasol mi i no redi long lusim boi poro bilong mi!"

Yu lukim, sapos yu dinaim yu yet, yu bai i nonap long kamap disaipol bilong Krais.

Mi tingim wanpela man husait i bin kamap niupela insait long spirit, em i save toktok tans insait long sios. Husait i bin ranim wanpela nait klab bisnes bilong papa bilong em. Mi tingting long mi yet, "Wanem samting i stap insait long dispela graun ol Kristen bai i mekim insait long nait klab?"

Tasol em i sapos long pasim nait klab na lusim haus bilong sin, em i mekim kamap bikpela dispela bisnes bilong em.

Bilong wanem em i no redi long lusim sampela samting, em i bin kontiniu long ranim bisnes bilong em. Hamaspela liklik samting bai yumi kisim taim yumi i no redi long lusim sampela samting long nem bilong Krais?

Wanpela de wanpela sios memba retim wanpela bikpela haus long ranim haus kaikai bisnes. Long dispela, em i bin sainim dispela haus bilong rent i go long nait klab haus. Mi askim em "Wanem samting bai yu mekim wantaim dispela nait klab haus?"

Em i tok "Oh, mipela bai i pilaim musik long nait taim." Dispela musik taim em i pailap insait long ples bilong nait klab wantaim ol meri bai i ken werim haf dres na ol bai i singsing na dans olgeta nait.

Mi tingim long mi yet, "Bai dispela Kristen brata bai i nap long stap longpela taim insait long bilip bilong em?" Ino longpela taim! Las taim mi harim stori bilong em, em lusim sios na go insait long pasin bilong dispela graun.

Em i bin pundaun go insait long tudak pasin bilong dispela graun we bai yu ken tingim long en. Mi harim olsem em i bin kisim longlong sik.

Igat taim bai yu lusim bisnes bilong yu na bihainim Krais. Ino olgeta wok we Bikpela i save givim yumi. Blesing bilong Bikpela bai i mekim yumi kamap rits na bai yu nonap long wari Insait long laip bilong yu.

Lusim Long Lukim Ol Piksa

Ol piksa we mi save lukim long en, mi bai i nonap long lukim gen. Dispela em i no isi bilong wanem mi save laikim tru long lukim ol piksa. Em i no olgeta samting we yumi save lukim long en en bai i nonap long hamamasim Bikpela. Mi save go long ol sinema insait long siti bilong mi na kisim gutpela taim long lukim ol piksa.

Wapela de, taim mi bin lukim piksa insait long wanpela Sainis piksa long Orion Sinema insait long Gahana, hiro bilong piksa em i kisim kol sik na guria i stap Taim em i guria andanit long blankek, wanpela samting we em bai i ken rausim dispela kol em i gat long en em i laikim ol skin nating meri long silip klostu long em.

Dispela piksa em i bin tanim i go insait long pasin nogut. Dispela em i wanpela tenin point bilong mi. Mi luksave em i no gutpela mi mas lusim dispela samting we mi save laikim tru long en!

Dispela ol samting bai i no tru tumas long yu, tasol yu bai i ken pundaun taim yu i no aburusim dispela kain olsamting na dinaim yu yet taim yu wokabaut wantaim God.

Taim mi wokabaut wantaim Bikpela, mi mas i lusim planti samting nogut. Krsten em i olsem bai yu mas lusim sampela ol samting.

Mi lainim mi yet long lusim kaikai long bai mi ken fast.

Stat wantaim liklik samting, kisim step, yu ken karim diwai kros bilong yu, dinaim yu yet na lusim laip bilong yu na bai yu ken bihainim Jisas.





Sapta 4




Tupela Rot Bilong Lusim Ol Samting



"Papai laikim mi tru, long wanem, mi bai lusim laip bilong mi na bai mi kisim bek gen. Ino gat wanpela man inap pinisim laip bilong mi. Nogat. Long laik bilong mi yet mi bai lusim laip bilong mi. Mi gat strong inap long lusim laip bilong mi, na mi gat strong inap long kisim bek gen. Papa bilong mi i bin tok long mi mas mekim olsem."

